நான் ஒரு உணவகத்தில் மணிக்கு 10 டாலர் சம்பளத்தில் வேலை செய்வதாக வைத்துக் கொள்வோம். அங்கே ஊதியம் போக ஒவ்வொரு மணிநேரத்திற்கும் ஊக்கத் தொகை கிடைக்கிறது. ஒரு மணி நேரத்திற்கு நான் ஈட்டும் தொகை என்ன என்பதை அறிய ஒரு கணக்காகச் செய்து பார்ப்போம். ஊக்கமாகப் பெறும் தொகையின் அளவு மாறிக் கொண்டே இருக்கும். பகல் உணவு நேரத்தில் கிடைப்பது கூடுதலாக இருக்கும். சில நேரங்களில் விருந்தினர்கள் இல்லாமல் ஊக்கத் தொகை மிகக் குறைவாக கிடைக்கும். ஆகவே ஊக்கத் தொகையானது அவ்வப்போது மாறுதலுக்குள்ளாவது என்று புரிந்து கொள்ளலாம். மதிய உணவின் போது கிடைக்கும் ஊக்கத் தொகை 30 டாலர் என்று வைத்துக் கொள்வோமே. ஊக்கத் தொகையை இங்கே 30 என்று எழுதிக் கொள்ளலாம். ஊதியம் மற்றும் ஊக்கத் தொகை இரண்டையும் கூட்டினால் ஒரு மணிநேர வருமானம் 40 டாலர்கள். அதை மஞ்சள் நிறத்தில் குறித்துக் கொள்வோம். பல்வேறு காரணங்களுக்காக ஊக்கத் தொகை குறையக் கூடும். அதுபோன்ற நேரத்தில் ஒரு மணிநேர ஊக்கத் தொகை 5 டாலர் என்று வைத்துக் கொள்வோம். ஊக்கத் தொகை குறைந்த நேரத்தில் மொத்த வருமானம் 15 டாலர்கள். இதில் 10 கூட்டல் ஊக்கத் தொகை என்பது அவ்வப்போது மாறக் கூடியது என்பது நமக்குத் தெரியும். இந்தச் சமன்பாட்டை குறியீடுகளைப் பயன்படுத்தி மிக எளிதான முறையில் செய்யலாம். ஆகவே ஊதியம் கூட்டல் ஊக்கத் தொகை என்பதை 10 + t என்று எழுதலாம். ஊக்கத் தொகையானது 30 டாலர்கள் கிடைத்தால் எப்படிக் கணக்கிடுவது